12. ΒΑΣΙΛΙΚΟΝ ΔΙΑΤΑΓΜΑ της 27 Φεβρ./5 Μαρτ. 1957 Περί συγχωνεύσεως του Ταμείου Προνοίας Προσωπικού Τ.Τ.Τ. μετά του Ταμείου Προνοίας Δημοσίων Υπαλλήλων. Έχοντες υπ’ όψιν τας διατάξεις της παρ. 1 του άρθρ. 12 του Ν.Δ. υπ’ αριθ. 3397/1955 «περί συμπληρώσεως διατάξεών τινων αφορωσών εις ζητήματα προσόντων, συνθέσεως και υπηρεσιακής καταστάσεως του προσωπικού της Ταχυδρομικής Υπηρεσίας», ως και την υπ’ αριθ. 93/1957 γνωμοδότησιν του Συμβουλίου Επικρατείας, προτάσει των Ημετέρων επί των Οικονομικών, Εργασίας και Συγκοινωνιών-Δημοσίων Έργων Υπουργών, απεφασίσαμεν και διατάσσομεν: Άρθρ.1.-1.Το κατά τας κειμένας διατάξεις υφιστάμενον δια το προσωπικόν της Υπηρεσίας Τ.Τ.Τ. ίδιον Ταμείον Προνοίας υπό τον τίτλον Ταμείον Προνοίας Προσωπικού Τ.Τ.Τ. συγχωνεύεται από του επομένου της δημοσιεύσεως του παρόντος μηνός μετά του δια το προσωπικόν πασών των λοιπών Δημοσίων Υπηρεσιών υφισταμένου Ταμείου Προνοίας Δημοσίων Υπαλλήλων. 2.Από της τοιαύτης συγχωνεύσεως περιέρχονται αυτοδικαίως εις το Ταμείον Προνοίας Δημοσίων Υπαλλήλων άπαντα τα περιουσιακά στοιχεία του Ταμείου Προνοίας Προσωπικού Τ.Τ.Τ., το δε Ταμείον Προνοίας Δημοσίων Υπαλλήλων υποκαθίσταται εις τα δικαιώματα και υποχρεώσεις τούτου. Σελ. 518(β) Τεύχος ΙΒ-5-3 Σελ. 38 3.Οι κατά τας κειμένας διατάξεις μέτοχοι του Ταμείου Προνοίας Προσωπικού Τ.Τ.Τ. λογίζονται αυτοδικαίως μέτοχοι του Ταμείου Προνοίας Δημοσίων Υπαλλήλων και διέπονται καθόσον αφορά τας προϋποθέσεις χορηγήσεως βοηθήματος και επιστροφής κρατήσεων ως και τα εκάστοτε χορηγούμενα ποσά χρηματικών βοηθημάτων, ως και τα λοιπά δικαιώματα υπό των διατάξεων των ισχυουσών δια πάντας τους λοιπούς μετόχους του Ταμείου Προνοίας Δημοσίων Υπαλλήλων. 4.Εν τούτοις εξακολουθούσιν ισχύουσαι εξαιρετικώς καθόσον αφορά εις τον χρόνον ασφαλίσεως των εκ των μετόχων του Ταμείου Προνοίας Προσωπικού Τ.Τ.Τ. προερχομένων αι ειδικαί περί τούτων διατάξεις του άρθρ. 4 του από 13 Μαρτ. 1953 Β.Δ/τος «περί συγχωνεύσεως των υφισταμένων Ταμείων Αρωγής Υπαλλήλων Τ.Τ.Τ. κλπ.», καθόσον δ’ αφορά τους εις τον Ο.Τ.Ε. υπηρετούντας μετόχους αι κείμεναι ειδικαί περί των υποχρεώσεων και δικαιωμάτων τούτων διατάξεις. Άρθρ.2.-1.Οι υπό των κειμένων διατάξεων προβλεπόμενοι υπέρ του Ταμείου Προνοίας Προσωπικού Τ.Τ.Τ. πόροι ανήκουσι και περιέρχονται εφεξής εις το Ταμείον Προνοίας Δημοσίων Υπαλλήλων. 2.Αι επί του μισθού των μετόχων Τ.Τ.Τ. υπαλλήλων κρατήσεις ενεργούνται ως και δια τους λοιπούς μετόχους, εξαιρέσει των μη μισθοδοτουμένων εκ του Δημοσίου Ταμείου Μετόχων του Ο.Τ.Ε. των οποίων αι κρατήσεις ενεργούνται μερίμνη της μισθοδοτούσης τούτους Υπηρεσίας του Ο.Τ.Ε. καθ’ α ειδικώτερον δι’ αποφάσεως του Διοικητικού Συμβουλίου θέλει καθορισθή. 3.Εφεξής εις το Διοικητικόν Συμβούλιον του Ταμείου Προνοίας Δημοσίων Υπαλλήλων μετέχει ως μέλος μετά ψήφου, ο Γενικός Διευθυντής Ταχυδρομείων, ή τούτου κωλυομένου, ο νόμιμος αυτού αναπληρωτής. Εις τους αυτούς επί των Οικονομικών, Εργασίας και Συγκοινωνιών και Δημοσίων Έργων Υπουργούς, ανατίθεμεν την δημοσίευσιν και εκτέλεσιν του παρόντος Δ/τος. 